যোৱা মঙলবাৰে আছিল বিশ্ব কৰ্কট দিৱস। সমগ্ৰ বিশ্বতে কৰ্কট ৰোগৰ বিৰুদ্ধে সজাগতা চলোৱাৰ উদ্দেশ্যে বিভিন্ন কাৰ্যসূচী হাতত লোৱা হৈছিল। বৰ্তমান ভাৰতবৰ্ষতো বৃদ্ধি পাইছে কৰ্কট ৰোগত আক্ৰান্ত হোৱা ৰোগীৰ সংখ্যা। যদি সময়ত এই ৰোগ ধৰা পৰে তেন্তে কৰ্কটক পৰাস্ত কৰাতো সম্ভৱ।
২০১৪ চনত অভিনেতা ইমৰাণ হাছমীৰ কণমানি সন্তান আয়ানৰ দেহত ধৰা পৰিছিল কৰ্কট ৰোগ। মাত্ৰ চাৰি বছৰ বয়সতে আয়ান আক্ৰান্ত হৈছিল কিডনীৰ কৰ্কট ৰোগত। এতিয়া সুস্থ আয়ান। প্ৰায় পাঁচ বছৰ ধৰি ইমৰাণ হাছমীয়ে পুত্ৰক সুস্থ কৰি তুলিবলৈ কৰিছে সংগ্ৰাম। বহু মানসিক যন্ত্ৰণা পাৰ কৰি আয়ান আৰু তাৰ পৰিয়ালে এতিয়া পাইছে কিছু সকাহ।
